**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL 2020 METŲ NEKILNOJAMOJO TURTO MOKESČIO TARIFŲ NUSTATYMO**

2019 m. gegužės 9 d. Nr. 34-21

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Lazdijų rajono savivaldybės taryba n u s p r e n d ž i a:

Nustatyti 2020 metams nekilnojamojo turto mokesčio tarifus procentais nuo nekilnojamojo turto, priklausančio nuosavybės teise, mokestinės vertės:

1. viešosioms įstaigoms, kurių savininkė yra savivaldybė – 0,3 proc.;
2. uždarosioms akcinėms bendrovėms, kurių daugiau kaip 50 proc. akcijų valdo Lazdijų rajono savivaldybės taryba – 0,3 proc.;
3. kitiems juridiniams ir fiziniams asmenims – 1 proc.;
4. apleistam ir neprižiūrimam nekilnojamajam turtui − 3 proc.

Savivaldybės meras

Parengė

Šarūnė Dumbliauskienė

2019-05-07

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL 2020 METŲ NEKILNOJAMOJO TURTO MOKESČIO TARIFŲ NUSTATYMO“ PROJEKTO**

**AIŠKINAMASIS RAŠTAS**

2019 m. gegužės 7 d.

Lazdijų rajono savivaldybės tarybos sprendimo „Dėl 2020 metų nekilnojamojo turto mokesčio tarifų nustatymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 6 straipsniu.

***Šio sprendimo projekto tikslas*** – nustatyti nekilnojamojo turto mokesčio tarifus 2020 metams.

Mokesčio tarifas gali būti nuo 0,3 iki 3 procento nuo nekilnojamojo turto mokestinės vertės, kuri nustatoma pagal vėliausius nekilnojamojo turto masinio vertinimo dokumentus, patvirtintus Lietuvos Respublikos Vyriausybės nustatyta tvarka, arba atlikus individualų vertinimą.

Nekilnojamojo turto mokesčio tarifai gali būti diferencijuojami pagal įstatymu nustatytus kriterijus: nekilnojamojo turto paskirtį, jo techninės priežiūros būklę, mokesčio mokėtojų kategorijas (dydį ar teisinę formą, ar socialinę padėtį) ar nekilnojamojo turto buvimo savivaldybės teritorijoje vietą. Šiuo sprendimo projektu siūloma tarifus diferencijuoti pagal mokesčių mokėtojo teisinę formą ir nekilnojamojo turto techninės priežiūros būklę.

Maksimalų 3 proc. nekilnojamojo turto mokesčio tarifą siūloma nustatyti Lazdijų rajono savivaldybės teritorijoje esančiam apleistam, neprižiūrimam ir nenaudojamam turtui, kurio sąrašas spalio mėn. bus teikiamas tvirtinti Lazdijų rajono savivaldybės tarybai.

***Kaip šiuo metu yra sprendžiami projekte aptarti klausimai­*** – kiekvienais metais iki birželio 1 d. savivaldybės taryba turi nustatyti nekilnojamojo turto tarifus ateinančiam mokestiniam laikotarpiui. 2019 metams yra nustatyti tokie pat nekilnojamojo turto mokesčio tarifai.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimo projektą savivaldybės biudžetas 2020 metais gaus prognozuojamas nekilnojamojo turto mokesčio pajamas. 2018 metais iš nekilnojamojo turto mokesčio gauta 160,5 tūkst. eurų pajamų.

Taip pat tikėtina, kad patvirtinus padidintą nekilnojamojo turto mokesčio tarifą apleistam ir neprižiūrimam nekilnojamajam turtui, apleistų statinių ir pastatų savininkai bus suinteresuoti juos sutvarkyti, kad nebūtų darkomas miesto ir kitų vietovių vaizdas ar keliama nelaimingų atsitikimų grėsmė.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė